Blue text on a black background

Description automatically generated

**Eiropas Tālmācības vidusskolas pašnovērtējuma ziņojums**

|  |  |
| --- | --- |
| 30.10.2023., Rīga |  |
| (vieta, datums) |  |

Publiskojamā daļa

SASKAŅOTS 30.10.2023. ar dibinātāja lēmumu Nr. 10

|  |  |  |
| --- | --- | --- |
|  |  | Valdes locekle |
| (dokumenta saskaņotāja pilns amata nosaukums) | | |
|  |  | Laura Diaza-Zarate |
| (paraksts) |  | (vārds, uzvārds) |
|  |  |  |
| (datums) |  |  |
|  |  |  |

Izglītības iestāde Eiropas Tālmācības vidusskola ir juridiskās personas dibinātāja SIA Eiropas Tālmācības centrs struktūrvienība. Izglītības iestādes juridiskā adrese – Baldones ielā 27A-2, Iecavā, Bauskas novadā, bet izglītības programmu īstenošanas vietas adrese: Lomonosova iela 1 k-4, Rīgā.

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās vidējās izglītības programma | 31016014 | Lomonosova iela 1 K-4, Rīga | V-2950 | 29.06.2020. | 464 | 519 |
| Tai skaitā dabaszinātņu virziens | | | | | 31 | 51 |
| Tai skaitā uzņēmējdarbības virziens | | | | | 260 | 255 |
| Tai skaitā valodu virziens | | | | | 64 | 102 |
| Tai skaitā vispārizglītojošais virziens | | | | | 109 | 111 |
| Pamatizglītības otrā posma programma | 23011114 | Lomonosova iela 1 K-4, Rīga | V\_5612 | 14.12.2021. | 44 | 133 |

1.2. Izglītojamo skaits mācību gada laikā pieauga par 22%. Mācību gada laikā skolā izglītojamo plūsmu ietekmēja: programmu piedāvājums (padziļināto priekšmetu skaits, valodu izvēles iespēja), attālināto mācību priekšrocības, kā arī izglītojamo pašdisciplīnas un mācību motivācijas trūkums.

1.3. Pedagogu ilgstošās vakances un atbalsta personāla nodrošinājums .

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 | Nav bijušas ilgstošas vakances. Ir bijuši izaicinājumi dabaszinātņu jomas pedagogu trūkuma dēl, taču tie veiksmīgi atrisināti. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 2 | Skolas psihologs,  karjeras konsultants. |

2022./2023. gadā skola īstenoja profesionālās tālākizglītības programmu Sociālā aprūpe.

Programma īstenota pamatojoties uz 24.01.2022. Sadarbības līgumu Nr. 6.-2.3.3/37 starp Valsts izglītības attīstības aģentūru un SIA Eiropas Tālmācības centrs par sadarbību Eiropas Savienības fondu darbības programmas “Izaugsme un nodarbinātība” 8.4.1. specifiskā atbalsta mērķa "Pilnveidot nodarbināto personu profesionālo kompetenci" Eiropas Sociālā fonda projekta Nr. 8.4.1.0/16/I/001 “Nodarbināto personu profesionālās kompetences pilnveide” 8. kārtas īstenošanā.

Mācības grupām AP1, AP2 – notika no 01.10.2023.-13.05.2023.

AP3 - no 08.10.2023.-13.05.2023., AP4 - no 29.10.2023.-13.05.2023.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Profesionālās tālākizglītības programma “Sociālā aprūpe”, kvalifikācija Aprūpētājs | 20T764013 | Raiņa iela 30, Daugavpils, LV-5401, AP3 grupa,  Skolas iela 4B, Ozolnieki, Ozolnieku pagasts, Jelgavas novads, LV-3018, AP1, AP2 un AP4 | Licence P\_5810, 07.03.2022, Akreditācijas ID Nr. AP\_3643 09.01.2023.- 08.01.2029 | AP1 - 16,  AP2 - 23,  AP3 - 11,  AP4 – 2  Kopā programmā 52 izglītojamie | AP1 - 11,  AP2 - 23,  AP3 - 11,  AP4 – 2  Kopā programmā 47 izglītojamie sekmīgi nokārtoja profesionālās kvalifikācijas eksāmenu un ieguva kvalifikāciju Aprūpētājs |

1. **Izglītības iestādes darbības pamatmērķi un prioritātes**

ETV pamatmērķis ir veidot izglītības vidi, organizēt un īstenot izglītošanas procesu, kas nodrošinātu valsts izglītības standartos noteikto izglītības mērķu sasniegšanu, radot apstākļus vispusīgi izglītotas, radošas personības veidošanai, izglītojamo nepārtrauktai izglītības turpināšanai, veiksmīgai profesijas izvēlei, patstāvīgai orientācijai sabiedriskajā un valsts dzīvē, kā arī sekmētu izglītojamā atbildīgu attieksmi pret sevi, ģimeni, līdzcilvēkiem.

2.1. **Izglītības iestādes misija** – sniegt iespēju cilvēkam jebkurā vecumā turpināt izglītības iegūšanu, palīdzēt kļūt konkurētspējīgiem un apzināties izglītības nozīmīgumu mūsdienu globalizācijas laikmetā.

2.2. **Izglītības iestādes vīzija  par izglītojamo** – lai ikviens izglītojamais būtu konkurētspējīgs un atbildīgs sabiedrības dalībnieks, kurš ir spriestspējīgs, pašmotivēts un orientēts uz izglītības iegūšanu mūža garumā, un tādējādi spēj pielāgoties mainīgajai darba videi.

2.3. **Izglītības iestādes vērtības cilvēkcentrētā veidā** – ATBILDĪBA, SADARBĪBA, ATTĪSTĪBA.

2.4. **2022./2023. mācību gada darba prioritātes un sasniegtie rezultāti.**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Iekļaujošas un talantu attīstošas izglītības pieejas izstrāde un īstenošana. | 1. Kvalitatīvi  * Notiek individuāls darbs ar apdāvinātajiem izglītojamiem, izglītojamiem ar mācīšanās grūtībām, izglītojamiem no Ukrainas. * Sekmēta izglītojamo piedalīšanās mācību olimpiādēs, konkursos. * Izglītojamie piedalās skolas iekšēji rīkotajā konkursā Uzdevumi.lv maratons. | Sasniegts. |
|  | b) Kvantitatīvi   * Ir izstrādāti individuālie mācību plāni gan apdāvinātajiem izglītojamiem, gan izglītojamiem ar mācīšanās grūtībām, gan izglītojamiem no Ukrainas. Tika organizētas klātienes nodarbības 2 reizes nedēļā. * Iegūtas 4 godalgotas vietas olimpiādēs, 1 izglītojamais startē 3. valsts posma olimpiādē,1 izglītojamais aizstāv savu ZPD reģionāli. * 280 izglītojamie piedalās skolas iekšēji rīkotajā konkursā “Uzdevumi.lv maratons”. | Daļēji sasniegts.  Pilnveidot darbu ar izglītojamiem gan gatavojoties olimpiādēm labāku godalgotu vietu ieguvei, gan strādājot individuāli ar izglītojamiem, kuriem nepieciešams atbalsts ikdienā, lai uzlabotu mācību sasniegumus. |
| Kompetencēs balstīta mācību satura īstenojums 9. un 12. klasēs.  Kvalitatīva mācību procesa un darba organizācijas nodrošināšana. | 1. Kvalitatīvi  * Pedagogi izstrādā mācību materiālus, uzdevumus, pārbaudes darbus, atbilstoši jaunā mācību standarta prasībām. * Atbilstoši mācību satura sasniedzamiem rezultātiem ir pielāgots attālinātais mācību process. | Sasniegts. |
|  | 1. Kvantitatīvi  * Pedagogi izstrādā 195 mācību materiālus, uzdevumus, pārbaudes darbus, atbilstoši jaunā mācību standarta prasībām. * Tiešsaistes nodarbību laikā vairāk par 80% izglītojamo izprot apgūstamo tematu, spēj veikt atbilstošus uzdevumus. * Mācību gada laikā novērotas stundas 16 pedagogiem, sniedzot atbalstu kvalitatīva sasniedzamā rezultāta formulēšanā. | Daļēji sasniegts.  Uz aptauju balstīti dati rāda, ka 55% izglītojamo bieži saprotams, kas jāiemācās nodarbībā (stundas sasniedzamais rezultāts), 29,3% vienmēr skaidrs. 59,9% aptaujāto norāda, ka uzdevumi bieži atbilst viņu spējām, 21,8% - gandrīz vienmēr.  Jāpilnveido darbs ar pedagogiem, sniedzot atgriezenisko saiti pēc stundas vērošanas. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi).

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Jaunas, ilgtspējīgas, efektīvas mācību vides aprobēšana un ieviešana. | 1. Kvalitatīvi  * Izstrādāta un ieviesta jauna, IKT attīstībai atbilstoša elektroniskā mācību vide ”ETV eVide” mācību procesa īstenošanā. |  |
|  | 1. Kvantitatīvi  * Izstrādāti eVides lietotāju bloki: administrācija, skolotājs, izglītojamais ar lietošanai svarīgākajām funkcijām, kas nodrošinās iespēju strādāt testa režīmā. * Izveidoti klašu grupas ietvaros: mācību materiāli, formatīvās un summatīvās vērtēšanas darbi, mācību grafiki un plāni. * Sistēmā izveidota piekļuve skolotājiem, administrācijai un vismaz 15 izglītojamajiem aprobēšanas laikā. * Izveidota darba grupa testa vides lietotājiem atgriezeniskās saites saņemšanai, nepieciešamības gadījumā novadītas apmācības un nodrošināts atbalsta dienests. |  |
| Summatīvās vērtēšanas sistēmas pilnveide | a) Kvalitatīvi   * Pilnveidoti summatīvās vērtēšanas pārbaudes darbi, kas atbilst vienotai vērtēšanas sistēmai no 2024.gada 1. septembra. |  |
|  | b) Kvantitatīvi   * Metodisko jomu komisiju atzinumi par savstarpējo līdz šim mācību gadam izveidotu pārbaudes darbu izvērtēšanu. * Izstrādāti katrā mācību priekšmeta modulī 1-2 summatīvie vērtēšanas darbi, kuros ir dažāda līmeņa uzdevumi, kas proporcionāli svarīgākiem temata sasniedzamiem rezultātiem un ietver dažādus izziņas līmeņus. |  |
| Izglītojamo līdzdalība lēmumu pieņemšanā skolā un karjeras orientācijas iekļaušana ikdienas mācību procesā. | 1. Kvalitatīvi  * Izglītojamo pašpārvaldes iesaiste skolas mācību procesa jautājumu risināšanā, pasākumu plānošanā un īstenošanā. * Karjeras izglītība kā mācību procesa mērķtiecīga sastāvdaļa ikdienā. |  |
|  | 1. Kvantitatīvi  * zglītojamo pašpārvaldes priekšlikumu un ideju realizācija 1 reizi mēnesī. * 3 karjeras pasākumu īstenošana klātienē, tiešsaistes nodarbība 1 reizi mēnesī izglītojamiem. |  |
| Izglītības iestādes publiskā tēla un identitātes pilnveidošana un popularizēšana. | 1. Kvalitatīvi  * ETV pozicionēta kā kvalitatīvas izglītības ieguves centrs. * Tiek pilnveidots, modernizēts un popularizēts skolas tēls un identitāte publiskajā telpā. |  |
|  | 1. Kvantitatīvi  * Skolas 10 gadu jubilejas aktivitātes – skolas piederības sajūtas stiprinātājas un popularizētājas. * Vietnēs Facebook, Instagram, TikTok uz 2023./2024. m.g. beigām 10 000 sekotāji. |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| ETV tiek veikts darbs ar izglītojamiem, kuriem ir zemi mācību sasniegumi, nodrošinot iespēju klātienē mācīties ar pedagoga palīgu. 26,5% izglītojamo uzlaboja savu vērtējumu, apmeklējot konsultācijas, 25,2% saņēma konkrētā mācību priekšmeta skolotāja atbalstu. | Nepieciešams pilnveidot darbu, lai nodrošinātu atbalsta pasākumu plānu visiem otrgadniekiem pamatskolā. |
| ETV tiek apzināts un izvērtēts izglītojamo un vecāku vērtējums par mācību procesu. | Nepieciešams akcentēt Vecāku padomes nozīmi skolas mācību procesa izvērtējumā un turpmākajā attīstībā. |
| ETV cenšas izzināt izglītojamo un viņu vecāku iemeslus izglītības iestādes maiņai. | Jāievieš izglītības iestādes maiņas iemeslu apkopojošs dokuments. |
|  | Pilnveidot karjeras izglītību, nodrošinot karjeras konsultanta konsultācijas, izglītojamo dalību klātienes pasākumos, ekskursijās. Aptaujas dati rāda, ka 87,8% izglītojamo nav izmantojuši iespēju apmeklēt karjeras konsultantu. |
| ETV izzina savu absolventu turpmākās mācības/studijas. Katru gadu augustā tiek aktualizēta informācija par absolventu turpmākajām gaitām. |  |

* 1. Kritērija “Mācīšana un mācīšanās” stiprās puses un turpmākās attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| Izglītojamie pamatā (ne mazāk kā 70%) izprot tālmācības iezīmes, atzīst mācības par kvalitatīvām. ETV pedagogi pabeidza izstrādāt īpaši 195 strukturētus mācību materiālus. 78,9% izglītojamo atzīmē, ka skolā ir ērti pieejama e-vide, kurā ir viss nepieciešamais mācību procesam. | Pakāpeniska pāreja uz vēl kvalitatīvāku, modernāku, mūsdienīgāku skolas mācību e-vidi. |
| ETV 1. semestrī tika veikta mācību stundu vērošana 26% pedagogu, 2. semestrī - 41% pedagogu. | Pilnveidot atgriezeniskās saites īstenošanu, piedāvājot izglītības tehnoloģiju mentora palīdzību un atbalstu. |
| ETV pedagogi plāno mācību procesu: 83,3% pedagogu nosaka mācību stundu sasniedzamos rezultātus. 72,2% pedagogu pārzina dažādu metožu pielietojumu, 50% pedagogu sniedz izglītojamiem atgriezenisko saiti, taču tā mēdz būt vienveidīga, ne vienmēr izvērtējot tās efektivitāti. | Jāstrādā pie mācību stundas trim daļām - ierosināšana, apjēgšana un refleksija. 38,9% pedagogu uzskata, ka būtu nepieciešams vislielākais atbalsts atgriezeniskās saites sniegšanā skolēniem, 44,4% pedagogiem nepieciešams atbalsts mācību procesa organizēšanai, kurā skolēns izzina, plāno, mācās, darbojas pašvadīti. |
| Mācību stundās un mācību materiālos tiek veikta mācību procesa diferenciācija. 83,3% pedagogi piedāvā dažāda līmeņa uzdevumus. Aptaujas rezultāti liecina, ka 59,9% izglītojamiem mācību nodarbībās uzdevumi bieži ir atbilstoši viņu spējām, 21,8% - vienmēr vai gandrīz vienmēr. | Jāpilnveido mācību un audzināšanas procesa diferenciācija un individualizācija, ņemot vērā izglītojamo intereses un mācīšanās vajadzības. |
| Izglītojamiem ir pieejamas konsultācijas un iespēja mācīties ar pedagoga palīgu klātienē. | Nepieciešams apkopot informāciju par izglītojamiem, kuriem tiek sniegts atbalsts. |
| Summatīvā vērtēšana lielākoties ir objektīva, to apliecina izglītojamo aptaujas dati: 42,9% - bieži saprot, ko skolotājs ņem vērā, kad vērtē darbu, 21,8% - vienmēr. Vecāki ir informēti un izprot mācību sasniegumu vērtēšanas kārtību skolā: 45,5% - jā, izprot, 30,3% drīzāk jā. Visi pedagogi izprot mācību sasniegumu vērtēšanas kārtību un ievēro to. | Jāizvērtē summatīvo vērtēšanas darbu atbilstību vienotai vērtēšanas sistēmai: vai ietverti dažāda līmeņa uzdevumi, kas proporcionāli svarīgākiem temata sasniedzamiem rezultātiem un ietver dažādus izziņas līmeņus. |

* 1. Kritērija “Izglītības programmu īstenošana” stiprās puses un turpmākās attīstības vajadzības.

|  |  |
| --- | --- |
| Stiprās puses | Turpmākās attīstības vajadzības |
| ETV informāciju par tās īstenotajām izglītības programmām tiek ievadīta un aktualizēta VIIS. Vietnē eiropasskola.lv tiek ievietota pašnovērtējuma ziņojuma publiskojamā daļa. |  |
| Visos mācību priekšmetos izstrādāts mācību priekšmetu saturs – mērķtiecīgi pilnveidoti mācību materiāli, sistematizējot un strukturējot mācību materiālus. |  |
| Lielākā daļa pedagogu (83,3%) izprot savu lomu un vietu izglītības procesa īstenošanā un kopējā mērķa sasniegšanā. | Jāpilnveido darbs pie izglītības satura apguves kvalitātes izvērtēšanas, ņemot vēra izglītojamo ikdienas mācību sasniegumus. |
| ETV piedāvā un īsteno 6 padziļinātos kursus, tai skaitā 2 eksaktajos priekšmetos un 4 - valodās. | Piedāvāt plašāku priekšmetu spektru padziļinātājiem kursiem, tai skaitā papildus jaunu pedagogu piesaisti. |
| ETV organizē pārdomātus mācību un ārpusstundu pasākumus: padziļināto priekšmetu (Bioloģija II un Ķīmija II) un pamatskolas posma klātienes laboratorijas darbi, ekskursijas uz muzejiem, Latvijas uzņēmumiem. Pēc aptaujas datiem skolā rīkotie pasākumi 63,3% izglītojamiem palīdz iepazīt un apgūt jaunas prasmes un zināšanas. | Deleģēt atbildību par ārpusstundu pasākumiem ne tikai administrācijas/vadības darbiniekiem, bet arī pedagogiem un izglītojamiem. |

**4. Informācija par institūcijām, ar kurām noslēgti sadarbības līgumi**

4.1. ETV ir noslēgusi sadarbības līgumus ar TSI, BSA, kurās absolventi var iegūt augstāko izglītību, saņemot mācību maksas atlaidi.

4.2. ETV ir noslēgusi sadarbības līgumu ar Rīnūžu vidusskolu, lai nodrošinātu klātienes laboratorijas darbus.

4.3. ETV ir noslēgusi darbības līgumu ar OPEN Radošu Centru, sniedzot palīdzību un atbalstu grūtībās nonākušo jauniešu izglītībā. Tiek nodrošināta bezmaksas izglītība centra jauniešiem.

1. **Audzināšanas darba prioritātes trim gadiem un to ieviešana**
   1. Prioritātes.

Audzināšanas darbs ir integrēts vienotā skolas izglītības procesā un tiek organizēts, īstenojot skolas attīstības plānā izvirzītās prioritātes.

2022./2023. pilsoniskās līdzdalības un iniciatīvas, lojalitātes prasmju aktualizēšana un veicināšana, jēgpilnu un mērķtiecīgi organizētu ārpusstundu pasākumu organizēšana.

2023./2024. izglītojamo līdzdalības un līdzatbildības paaugstināšana, piederības un lepnuma izjūtu par skolu veicināšana.

2024./2025. veicināt izglītojamo iekļaušanos un pielāgošanos mūžizglītības procesa prasībām un mainīgajam darba tirgum.

* 1. Galvenie secinājumi pēc mācību gada izvērtēšanas.

Atbilstoši 2022./2023. mācību gada prioritātei tika organizēti daudzveidīgi, interesēm atbilstoši klātienes ārpusstundu pasākumi: Ekskursijas uz Lietuvas Etnokosmoloģijas muzeju, Getliņiem Eko, izstāžu, muzeju, patversmes DZAB “Ķepu ķepā” apmeklējumi, dalība Rimi Rīgas maratonā un Ekoskolas aktivitātēs. 87% izglītojamo lepojas, ka mācās tieši Eiropas Tālmācības vidusskolā.

1. **Citi sasniegumi**
   1. 2022./2023. skolas izglītojamie ar panākumiem piedalījās mācību priekšmetu olimpiādēs.


|  |  |
| --- | --- |
| Rīgas valstspilsētas bioloģijas 45. olimpiādes 2. posma 9. - 12. klašu olimpiāde | 2. vieta |
| Rīgas valstspilsētas fizikas 73. olimpiādes 2. posma 9. - 12. klašu olimpiāde | 3.vieta |
| Rīgas valstspilsētas ķīmijas 64. olimpiādes 2. posma 9. - 12. klašu olimpiāde | 2.vieta (izglītojamais izvirzīts uz valsts olimpiādes 3.posmu) |
| Rīgas valstspilsētas vācu valodas 53. olimpiādes 2. posma 10. - 12. klašu olimpiāde | 3.vieta |
| Rīgas skolēnu zinātniskās pētniecības darbu (ZPD) reģionālā konference | Piedalīšanās |


6.2. 2022./2023. mācību gadā skolā mācījās 13 izglītojamie no Ukrainas. Pamatskolā skola piedāvāja apgūt ukraiņu valodu kā otro svešvalodu. Izglītojamiem tika sniegta palīdzība valodas barjeras pārvarēšanai: mācību materiālu tulkošana un pielāgošana, latviešu valodas papildus nodarbības, pedagogu atbalsts, individuālas konsultācijas. Visi ukraiņu izglītojamie veiksmīgi beidza mācību gadu, 4 no viņiem nokārtoja eksāmenus un

saņēma apliecību par pamatizglītību.

1. **Izglītības iestādes informācija par galvenajiem secinājumiem**

7.1. Pēc izglītojamo snieguma izvērtējuma valsts pārbaudes darbos par 2022./2023. mācību gadu.





Pirmo gadu tiek kārtoti jaunā standarta valsts pārbaudes darbi, tāpēc nav iespējams pēdējo trīs gadu salīdzinājums. ETV 9. klases izglītojamo pirmo gadu kārto centralizētos eksāmenus - salīdzinājuma nav.

7.2. Izglītības iestādes galvenie secinājumi par izglītojamo sniegumu ikdienas mācībās.

Analizējot izglītojamo sniegumu ikdienas mācībās, vērojams, ka izglītojamo sniegums ir pietiekami stabils, taču mācību priekšmetos, kuros ir valsts pārbaudes darbi, ikdienā izglītojamie uzrāda augstākus rezultātus nekā pārbaudes darbos. Jāizvērtē summatīvos vērtēšanas darbu atbilstība vienotai vērtēšanas kārtībai.

